Напрыканцы канферэнцыі адбылося ўрачыстае ўзнагароджанне педагогаў і трэнераў, якія падрыхтавалі пераможцаў заключнага этапу рэспубліканскай алімпіяды па вучэбных прадметах, спецыяльнымі дыпломамі і прэміямі Магілёўскага аблвыканкама. Таксама былі ўручаны ганаровыя граматы Міністэрства адукацыі і нагрудны знак “Выдатнік адукацыі”. За дапамогу ў падрыхтоўцы ўстаноў адукацыі да новага навучальнага года падзячнымі лістамі ўпраўлення адукацыі Магілёўскага аблвыканкама адзначаны прадпрыемствы і гаспадаркі рэгіёна.